cyanic-selkie/wikianc huggingface dataset:
Trommeskinn
Syntetiske skinn
På grunn av dyreskinnets natur, begrenset dette bruksområdene til trommen. Spesielt problematisk var dette for korps, hvor man marsjerte utendørs i all slags vær. Var man uheldig med været, kunne man i verste fall risikere at skinnet, som var kostbart, gikk i stykker og gjorde trommen ubrukelig. I USA ble det eksperimentert med forskjellige syntetiske varianter som skulle reprodusere lydkvalitetene til et naturskinn, men med en bedre holdbarhet og derav større bruksområde. Etter 2. verdenskrig rettet Remo Belli sin interesse mot materialet Mylar, produsert av Dupont. Dette materialet ble benyttet som film under rekognoseringsoppdrag med fly under krigen, og hadde alle egenskapene Remo søkte – holdbarhet, god tone og lav fremstillingskostnad. Remo sikret seg rettigheter til å bruke dette materialet til produksjon av trommeskinn, og kort tid etter ble Weather King lansert – navngitt av den største fordelen sammenlignet med naturskinn.
Syntetiske skinn er i dag førstevalget for trommeslagere som spiller trommesett, og for korps. Stadig flere perkusjonister som spiller instrumenter tradisjonelt forbundet med naturskinn bytter også over til syntetiske skinn etterhvert som det kommer bedre og bedre imitasjoner av naturskinn med syntetiske skinns fordeler.
I dag finnes det flere store produsenter av syntetiske skinn. Remo er den desidert største, mens Evans, Aquarian og Attack Drum Heads har tilsvarende serier som både konkurrerer på pris og kvalitet. Selv om man ikke kan endre selve grunnprinsippet om membran-instrumentet, kan man gjennom forskjellige materialvalg, tykkelser, overflater og andre patenter tilby forskjellige typer skinn som danner fundamentalt forskjell lyd.
Syntetiske skinn - forskjellige typer
Syntetiske skinn kommer i et utall varianter, tilpasset forskjellige formål. Takket være den lave kostnaden syntetiske skinn har sammenlignet med naturskinn, kan trommeslagere bruke forskjellige skinn på samme tromme, for å oppnå vidt forskjellig lyd. Noen eksempler på syntetiske skinn er:
I tillegg finnes det forskjellige overflater de fleste seriene er tilgjengelige i:
Fabio Borini
Fabio Borini (født 29. mars 1991) er en italiensk fotballspiller som fra 1. september 2020 er klubbløs.
Han har tidligere spilt for Chelsea, Swansea, Roma og Liverpool FC. Han har også aldersbestemte landslagskamper for.
Bologna
Borini startet å spille fotball som niåring. Han og faren var Bologna-supportere. Han signerte for Bologna i 2001, som en ungdomsspiller.
Chelsea
Borini signerte for Chelsea sommeren 09 fra Bologna. I 08-09-sesongen var Borini førstevalg på Chelseas reservelag. Han var toppscorer for reservene med 10 mål på 11 kamper. Borini scoret mot Manchester United i FA Youth Cup. I september 2009 ble han en del av Chelsea manager Carlo Ancelottis Champions League-tropp og han startet på benken mot Portugisiske FC Porto. Han fikk sin ligadebut 20. september da Chelsea møtte Tottenham Hotspur, der han erstattet Nicolas Anelka i det 89' spilleminutt. Borini fikk sin fulle Chelseadebut mot Queens Park Rangers i Ligacupens 3.runde på Stamford Bridge. Han scoret 2 ganger i en reserve-kamp for Chelsea mot West Ham United. Han fikk sin 2. kamp for Chelseas 1.lag mot Wolverhampton Wanderers i Premier League da han kom inn for Salomon Kalou i det 77 minutt. Borini fikk sin Champions League debut i 2–2-oppgjøret mot APOEL Nicosia, 8. desember 2009 på Stamford Bridge.
Utlån til Swansea City
Den 17. mars 2011 gikk Borini på utlån til det daværende Championship-laget Swansea City hele 2010–11-sesongen. Han møtte her sin tidligere sjef fra undomslaget i Chelsea, Brendan Rodgers. Borini begynte sitt låneopphold hos «the Swans» ved å skåre mot Nottingham Forest. Den 9. april 2011 skårte han det første målet mot Norwich City, med et frispark i en kamp som «the Swans» vant 3–0. Han skårte igjen når laget tapte 2–1 for Burnley på Turf Moor, og igjen når de slo Ipswich Town 4-1 på Liberty Stadium.
Den 18. mai 2011 bekreftet Borini at han ikke ville returnere til Chelsea etter sitt utlån hos Swansea. Han insisterte på at han ikke ville ta noen avgjørelse om fremtidene sin, før etter Championship play-off final. I Championship play-off final, skårte Borini på straffen som sikret 4–2 seier og en retur til Premier League for «the Swans».
Ole Martin Olsen
Ole Martin Olsen (født 1885, død 15. april 1912) var én av de norske passasjerene som reiste med «Titanic», som sank på sin jomfrutur. Han var fra Sunnhordland.
Fabio Borini
Parma
Etter play-off finale ble det kjent at Borini hadde signert en forhåndskontrakt med Serie A-laget Parma, i sin hjemlige region Emilia-Romagna, før han hadde gått til Swansea på lån. Ifølge hans agent, Marco De Marchi, hadde Borini signert en femårs kontrakt med klubben. Parma bekreftet avtalen 2. juli 2011. Parma betalte også Chelsea en overgangskompensasjon på €347,500. Chelsea gikk til sak mot Parma hos FIFA, som avgjorde 28. august 2012 at Parma måtte betale €337,500 pluss 5% renter fra og med 31. august 2011. En nedbetalingsplan ble avtalt mellom partene 18. april 2013.
Første periode
12. juli 2012 la Liverpool inn et formelt bud på 11 millioner pund, og Brendan Rodgers sikret sin første spiller som Liverpool manager. Dagen etter annonserte Roma at overgangssummen var på €13.3 millioner inklusive bonuser. Etter overgangen avslørte Borini at hans tidligere lagkamerat Mario Balotelli var ansvarlig for å oppfordre han til å gå til Liverpool da Balotelli hevdet at klubben (Liverpool) hadde de mest spennende fansen.
Den 9. august skårte Borini i sin debutkamp for Liverpool på Anfield, i returmøtet av Europaligakampen mot FC Gomel. Han deburte i Premier League 18. august 2012, i 3–0 tapet borte mot West Bromwich Albion på The Hawthorns. I oktober 2012 bekreftet Liverpool at Borini var skadet i 3 måneder på grunn av brudd i beinet, som han pådro seg i en kamp mot Manchester United. Borini returnerte for Liverpool den 13. januar 2013, når han kom inn som innbytter for Raheem Sterling i en bortekamp mot Manchester United.
Lån til Sunderland
Borini signerte på en sesonglang låneavtale med Sunderland den 2. september 2013. Han debuterte for Sunderland i 1–3 tapet hjemme mot Arsenal, når han kom inn som innbytter i det 71. minutt for Charis Mavrias. Han fikk sin første seriekamp fra start i 3–0 tapet borte mot West Bromwich Albion, men ble byttet ut etter 59. minutter med Jozy Altidore i en kamp som viste seg å bli daværende manager Paolo Di Canio sin siste kamp som sjef, da han ble sparket en dag senere. Kevin Ball ble satt inn som midlertidig manager for Sunderlands ligacup-kamp hjemme mot Peterborough United, og Borini ble igjen plassert på benken, men ble byttet inn 13 minutter før full tid, for Emanuele Giaccherini; Sunderland vant kampen 2–0.
Den 27. oktober 2013 skårte Borini sitt første seriemål for klubben i lokalderbyet mot Newcastle United; som viste seg å bli seiersmålet i 2–1 kampen. Borini skårte også et sent utligningsmål i ligacup-kvartfinalen mot sin tidligere klubb Chelsea, og hadde litt senere den målgivende pasningen som sørget for Ki Sung-Yeung sitt seiersmål på overtid. Den 28. desember 2013, ble Borini brakt til sykehus etter å ha spilt første halvdel av Sunderland sin kamp mot Cardiff City på grunn av sykdom, men ble skrevet ut senere samme dag.
Den 7. januar 2014, sørget Borini for seiersmålet (2-1) på straffe i Sunderlands første ligacup-semifinmale mot Manchester United på Stadium of Light. Den 1. februar, skårte han i Sunderland sin 3–0 seier over Newcastle United borte på St James' Park. Den 2. mars 2014 sørget han for det første målet i 3–1 tapet i ligacup-finalen mot Manchester City.
19. april skårte Borini Sunderland sitt seiersmål i 2-1 kampen borte, mot sin tidligere klubb Chelsea, noe som var José Mourinho sitt første hjemmetap i serien, som manger for Chelsea. Resultatet bidro også til å holde Liverpool to poeng foran Chelsea i Premier League-tabellen. I dagene etter seieren, ble Borini utpekt som Sunderland sin "Young Player of the Year". Borini skårte igjen på straffe 27. april, i 4–0 seieren hjemme over Cardiff City, noe som sørget for at «the Black Cats» flyttet seg vekk fra nedrykksplass. Den 7. mai skårte han i 2–0 seieren over West Bromwich Albion, og sikret dermed at laget ikke lenger kunne rykke ned fra Premier League. Han stod også for Sunderland mål i 1-3 tapet for Swansea på sesongens siste kampdag. Borini endte låneoppholdet med 32 seriekamper og 7 seriemål, 40 kamper totalt og 10 mål.
Tilbake hos «the Reds»
I Borinis første kamp tilbake i Liverpool etter lånet hos Sunderland skåret han i preseason-kampen mot Shamrock Rovers den 14. mai 2014 i kampen som Liverpool vant 4-0. Han spilte også i preseason-kampene mot Brøndby, Preston, og mot sin tidligere klubb Roma, der han ble byttet ut tidlig etter å ha falt stygt. Selv om Liverpool og Sunderland angivelig var enige om en overgangssum for Borini på 14 millioner pund, hevdet andre kilder at Borini selv ikke ville gå fra «the Reds». Han ble også koblet til et utlån tilbake til Serie A og AC Milan, som erstatning for Mario Balotelli. Liverpool-manager Rodgers, som hentet Borini til klubben, gikk 29. august ut og sa «Fabio har en mulighet til å reise til Sunderland og den har vært der i atskillige uker. Han vet hvordan han står i forhold til sin posisjon her i Liverpool. For ham vil det være best å reise og å få spille regelmessig, men det er noe han selv må avgjøre». 1. september 2014, på «Deadline Day», fikk Queens Park Rangers aksept fra Liverpool for et bud på 13 millioner pund. Borini ble ikke enig med QPR om de personlige betingelsene i forhandlingene, så overgangen stoppet.
Landslagskarriere
Den 13. november 2009 fikk han sin debut for det italienske under 21-landslaget i en kamp mot Ungarns under 21-landslag.
Statistikk
''Statistikken oppdatert til og med 8. mai 2014.''
Marimba
Marimba er et musikkinstrument i slagverkfamilien. Den består av en rekke staver (taster) av tre som varierer i lengde, og som blir slått på av klubber (kalt køller) av garn. Man skal ikke slå med køller av plast eller tre, for da ødelegger man marimbaen. På en xylofon derimot kan man slå med køller av både tre, gummi og plast. På en marimba er hver tast stemt i en spesiell tone, og de er arrangert etter en kromatisk skala.
Plasseringen av tastene er som på et piano.
Under hver tast henger det resonansrør for å forsterke lyden.
En marimba er svært lik en xylofon, men er stemt en oktav lavere, har lengre klang og er en del større. Marimba finnes i flere størrelser, men det snakkes som oftest om A-marimba, E-marimba og C-marimba. A-marimbaen har A-c4 i omfang, E-marimbaen har E-c4 og C-marimbaen C-c4.
Sälen
Sälen er et vintersportssted og startpunkt for Vasaloppet.
Ved Västerdalälven i Sälen fantes det bosetninger allerede i middelalderen. Sälen-området har syv vintersportsanlegg av varierende størrelse. De største er Lindvallen/Högfjället og Tandådalen/Hundfjället som eies og drives av Skistar. Lindvallen og Hundfjället har en mer barneinnrettet profil med store barneområder. Tandådalen har mer avanserte utforløyper.
Breakthru
«Breakthru» er en sang av det britiske rockebandet Queen. Teksten på sangen, som ble utgitt på plata The Miracle i juni 1989, er kreditert til hele Queen. Singelen nådde en sjuendeplass på hitlistene i Storbritannia, og kom til topp ti i store deler av Europa.
Sangen begynner med langsomme harmoniske vokaler i 30 sekunder som skal ha blitt skrevet av Freddie Mercury før den går over i en rask «feelgood»-rockesang som Roger Taylor skal ha skrevet mesteparten av. Opprinnelig ble introen skrevet til «A New Life Is Born», men den ble aldri utgitt selv om noen versjoner av den ble lekket til internett.
Under intervjuet Queen For An Hour fra 1989, sa Mercury at dette var et godt eksempel på hvordan to ulike deler kunne kobles sammen til et nummer. Han fortalte også at bandet hadde hatt rundt tretti spor de jobbet med, mens bare noen få ble fullført.
På videoen spiller bandmedlemmene sangen på et tog kalt «Miracle Express», og Taylors venninne Debbie deltok også. Opptaket ble gjort på Nene Valley Railway, ved Peterborough.
Sveinung Sundli
Sveinung Eklo Sundli (født 21. juli 1979 i Orkdal) er en norsk musiker. Han spiller fele og tangentinstrumenter i bandet Gåte.
Han startet Gåte sammen med søsteren Gunnhild Sundli og Martin Langlie, Gjermund Landrø og etter hvert også Magnus Robot Børmark.
Sveinung Sundli har skrevet melodier til «Storås», «Ola I», «Du som er ung», «Sjåaren» og «Fredlysning».
I 2004 stiftet han Storåsfestivalen. Festivalen gikk konkurs i 2012 etter flere år med dårlig økonomisk styring.
Liège–Bastogne–Liège 2008
Liège–Bastogne–Liège 2008 var den 94. utgaven av Liège–Bastogne–Liège. Rittet ble arrangert 27. april 2008.
Marianene
Marianene er en øygruppe i den opprinnelig melanesiske språk- og kulturkrets i stillehavsområdet. Den har tilhørt flere kolonistater etter tur. I dag er øygruppen delt i to politiske enheter, Nord-Marianene og Guam, og begge er amerikanske oversjøiske territorier, men med litt forskjellig status.
Tomasz Majewski
Majewskis personlige rekord utendørs er 21,95 m, den satte han ved et stevne i Stockholm i juli 2009. Under VM i friidrett 2009 i Berlin kom han på andreplass bak amerikanske Christian Cantwell.
Marianene
Historie
I 1521 oppdaget Ferdinand Magellan som første europeer øygruppen, og han gav den navnet Islas de Ladrones, på norsk «tyvenes øyer», fordi øyboerne etter europeernes oppfatning hadde stjålet med seg gjenstander fra Magellans skip. I 1667 ble øygruppen tatt i besittelse av Spania og oppkalt etter den spanske dronning Maria Anna av Østerrike, kong Filip IVs gemalinne.
Tomasz Majewski
Innendørs har Majewskis oppnådd 21,72. Dette resultatet gav ham gullmedaljen under innendørs-VM 2012 i Istanbul. Dette var også polsk rekord innendørs.
Marianene
Historie
Etter den spansk-amerikanske krig avstod Spania den sørligste delen til USA og solgte resten til Det tyske rike den 12. februar 1899. Etter første verdenskrig overdro Folkeforbundet Marianene til Japan. Etter annen verdenskrig gav FN øyene til USA. I 1978 gav USA den nordligere del, Nord-Marianene, status som USA-assosiert stat, mens Guam i sør ble dependent territory under direkte amerikansk kolonialherredømme. Statusforskjellen henger mest sammen med de store militærbasene USA har på Guam.
Tomasz Majewski
Under Sommer-OL 2012 i London ble Majewski olympisk mester med et støt på 21.89.
Malungsfors
Malungsfors er et tettsted i Malung-Sälen kommune i Dalarnas län i landskapet Dalarna i Sverige. I 2010 hadde tettstedet 560 innbyggere.
Edvin Wide
Emil Edvin Wide (født 22. februar 1896 i Kimito i Finland, død 19. juni 1996 i Stockholm) var en svensk langdistanseløper.
Han deltok under Sommer-OL 1920 i Antwerpen og sammen med Eric Backman og Sven Lundgren vant han bronse på 3000 meter lagkonkurranse. Fire år senere under Sommer-OL 1924 i Paris vant han olympisk sølv på 10 000 meter bak finske Ville Ritola. På 5000 meter kom han på tredjeplass bak de to finske løperne Paavo Nurmi og Ville Ritola og fikk bronsemedalje. Wide deltok også under Sommer-OL 1928 i Amsterdam, historien gjentok seg både på 5000 og 10000 meter, de to finske løperne to gull og sølv og Wide tok sin tredje og fjerde olympiske bronsemedalje.
I 1926 ble han tildelt Svenska Dagbladets gullmedalje sammen med svømmeren Arne Borg.
Brattahlíð
Brattahlíð (Brattahlid, Brattalid) var Eirik Raudes gård ved Eriksfjorden på Grønland. Boplassen ligger i den nåværende grønlandske byen Qassiarsuk.
Den norsk-islandske vikingen Eirik Raude slo seg omkring 985 ned på Brattahlidsletten ved den sydgrønlandske fjorden som senere ble oppkalt etter ham, og etablerte her Brattahlid i Austerbygd. Andre seilte lenger nordvest og grunnla Vesterbygd ved Godthåbsfjorden som den første nordiske bosettingen på Grønland.
Gårdanlegget ble utgravd på 1920-tallet under ledelse av de danske arkeologene Poul Nørlund og Aage Roussell, og Tjodhildkirken som hørte til gården ble utgravd på 1960-tallet. Kirken var beskjedne 2 x 3,5 meter. I år 2000, i anledning 1000-årsfestlighetene, ble Tjodhildkirken gjenoppbygd, litt bortenfor der den opprinnelig stod.
Nissan 350Z
Nissan 350Z er en bilmodell fra den japanske bilprodusenten Nissan. 350Z blir produsert i både coupé og roadster-varianter, og ble introdusert i august 2002. Modellen er femte generasjon i Nissans Z-serie, med chassiskode Z33.
Fra konsept til produksjon
Nissan viste sin første konseptmodell av 350Z på bilutstillingen i Detroit i januar 2000, og senere på bilutstillingen i Los Angeles. Nissan var ikke fornøyd med den første konseptmodellen, og mente den var for retro, og mer en futuristisk utgave av 240Z enn en moderne coupé. Derfor ble konseptbilen, som nå ble kalt Z Concept, redesignet, og vist på bilutstillingen i Detroit to år etter at den første utgaven ble presentert. Deretter fikk bilen en ørliten redesign, motoren VQ35DE under panseret og navnet 350Z, før den ble presentert som den endelige produksjonsmodellen.
Modeller
20. august 2002 ble 350Z lansert som 2003-modell i fem forskjellige utgaver:
Nissans motorsportdivisjon Nismo kom raskt etter lanseringen med oppgraderinger til modellen, både ytelse- og utseendemessig.
I 2004 ble roadster-utgaven lansert, i to forskjellige versjoner:
Conchiglie
Conchiglie er en type pasta.
Pasja (elv)
Pasja (russisk: Паша́) er en elv øst i Leningrad oblast i Russland og en av sideelvene til Svir fra venstre. Elven er 242 kilometer lang og har en middelvannføring på 69 m³/s.
Elven er den største av sideelvene til Svir og munner ut i Svir bare 8 kilometer før munningen til denne. Den største sideelven til Pasja er Kapsja.
Conchiglie
Den er formet som en konkylie, og navnet kommer fra det italienske ordet for skjell.
Vintersolverv (andre betydninger)
Vintersolverv (andre betydninger)
Capellini
Capellini er en type pasta.
Centercourt
Centercourt (britisk engelsk centre court, amerikansk engelsk center court) er en vanlig betegnelse på hovedbanen i et idrettsanlegg bestående av flere baner. Betegnelsen brukes mest innen tennis, badminton og sandvolleyball.
Tradisjonelt anvendes uttrykket oftest om hovedbanen på All England Lawn Tennis and Croquet Club i Wimbledon i London, der de viktigste kampene under Wimbledon-mesterskapene spilles.
Capellini
Den kan også kalles capelli d'angelo (englehår), bassetti, tagliolini a nido, capelvenere m.m.
Per Morten Kristiansen
Per Morten Kristiansen (født 14. juli 1981) er en norsk fotballspiller som er keeper.
16. mai 2008 scoret han på straffespark mot Hødd.
Europavei 001
Europavei 001 går mellom Tbilisi i Georgia og Vanadzor i Armenia. Veiens lengde er rundt 160 km.
Tominibukta
Tominibukta er ei havbukt på den indonesiske øya Sulawesi. Bukta ligger mellom halvøya Minahassa og hovedlandet, og munner i øst ut i Molukksjøen.
Molukksjøen
Molukksjøen (indonesisk: Laut Maluku) er et havområde i Indonesia, vest i Stillehavet. mellom den indonesiske øygruppa Molukkene og Sulawesi. Molukksjøen omgis av Celebessjøen i nord, og Bandasjøen og Seramsjøen i sør. Rundt sjøen ligger øyene Halmahera i nordøst, Buru og Seram midt i, og Sulawesi i vest. Talaudøyene avgrenser sjøen i nord, selv om den tektoniske platen som har fått navn etter sjøen, Molukkerplaten, strekker seg nordover forbi øyene.
Boughera El Ouafi
Boughera El Ouafi (født 15. oktober 1898 i Sétif, død 18. oktober 1959) var en algerisk friidrettsutøver. I 1928 vant han maratonløpet under OL 1928 i Amsterdam, der han representerte Frankrike.
El Ouafi ble født i Algerie, og sluttet seg til det franske militærregimentet, som sikret det franske herredømmet i Algerie. En av El Ouafis overordnede offiserer kjente til løpertalentet, og sendte til ham en militærkonkurranse i Frankrike. El Ouafi gjorde en god innsats, og man gav ham lov til å forsøke å kvalifisere seg til OL 1924 i Paris.
Boughera El-Ouafi kvalifiserte seg til OL, og debuterte i OL-sammenheng med en 7.-plass på maratondistansen. Det gode resultatet gjorde det mulig for ham å få bedre anledning til å forberede seg til OL 1928 i Amsterdam. I Amsterdam lå han lenge bak ledergruppen, først fem kilometer før mål løp han forbi konkurrentene og passerte mållinjen først, 26 sekunder foran sølvvinneren Manuel Plaza fra Chile.
York
York er en historisk befestet by ved samløpet av elvene Ouse og Foss i grevskapet North Yorkshire i England, og har tradisjonelt vært grevskapets hovedstad som det har gitt sitt navn til. Byen har en rik historie og kulturarv, og har vært bakteppe for betydelige politiske hendelser i England gjennom sin eksistens i to millennier. Byen har et mangfold av historiske attraksjoner, hvor katedralen York Minster er den mest framtredende, og en rekke kulturelle og sportsaktiviteter som gjør York til et populært mål for turister og andre besøkende.
På 1800-tallet ble York et nav for jernbanenettverket og ble et senter for framstilling konfekt og konditorvarer. I de siste tiårene har økonomien i York bevegd seg fra å være dominert av konfekt og jernbanerelaterte industrier til serviceindustrier. Universitetet i York og helsetjenestene har blitt betydelige arbeidsgivere, mens turismen har blitt et viktig element for den lokale økonomien.
Stedsnavnet
Ordet York, avledet fra norrøne Jórvík på 800-tallet, er igjen avledet fra det latiniserte navnet for byen, ulikt gjengitt som Eboracum, Eburacum eller Eburaci. Den første omtalen av dette navnet er datert til ca 95–104 e.Kr. som en adresse på skrivetavle av tre som ble funnet i den romerske festningen (castrum) Vindolanda i Northumberland.
Toponymet Eboracum er usikkert ettersom språket til den førromerske stedegne befolkningen har ikke blitt nedtegnet. Det er antatt at de snakket et brytoniske språk, en keltisk utgave beslektet med walisisk. Det er antatt at Eboracum er avledet fra det brytoniske ordet Eborakon, en kombinasjon av eburos, «barlindtre» (sammenlign med gammelirske ibar, «barlindtre», walisiske efwr, «trollhegg», bretonske evor, «trollhegg») og endelsen *-āko(n), «sted» (sammenlign med walisiske -og) i betydningen «stedet med barlindtrærne» (sammenlign med efrog på walisisk, eabhrac på irsk og eabhraig på skotsk-gælisk, hvilket byen var kjent som i disse språkene); eller mindre sannsynlig, Eburos, «eiendom», som er keltisk personnavn omtalt i ulike dokumenter som Eβουρος, Eburus og Eburius, og som, kombinert med samme endelse *-āko(n), vil betegne en eiendom.
Navnet Eboracum ble anglifisert (via angelsaksisk) til Eoforwic på 600-tallet: en sammensetning av Eofor-, fra det gamle navnet, og -wic, en endelse som finnes i flere angelsaksiske stedsnavn og betegnet hovedsakelig en landsby. Første ledd kan også ha vært en sammensmeltning til Ebor- ved det germanske rotordet *eburaz, «villsvin». Ved 600-tallet hadde det angelsaksiske ordet for «villsvin» blitt til eofor (sammenlign med moderne engelsk boar). Alternativt eksisterte ordet eofor allerede i gammelsaksisk for villsvin, hvilket er beslektet med dagens nedersaksiske (i Tyskland) ordet eaver og nederlandske ever. De angelsaksiske nykommerne tolket antagelig ebor som eofor og -rac som ric (i betydningen «rik»), mens um var (og er) en vanlig forkortelse for saksiske -heem («hjem»). For dem kan stedsnavnet ha gitt mening som «hjem rik på villsvin». Som vanlig med saksiske stedsnavn, forvant gradvis -um. Da norrøne vikinger fra Danmark og Norge erobret byen i 866 og bosette seg i området, ble navnet til Jórvík.
Jórvík ble gradvis redusert til York i århundrene som fulgte normannernes erobring av England, fra mellomengelske Yerk på 1300-tallet til Yourke på 1500-tallet, og til Yarke på 1600-tallet. Skrivemåten York ble første gang nedtegnet på 1200-tallet. Mange selskaper og stedsnavn, som eksempelvis Ebor-festivalen henviser til det romerske navnet. Erkebiskopen i York benytter «Ebor» som sitt etternavn i sin signatur.
Eldre historie
I romersk tid var Eboracum en viktig militærbase. To romerske keisere døde der: Septimius Severus i 211 og Constantius Chlorus i 306. Troppene i Eboracum var de første som hyllet sistnevntes sønn Konstantin som keiser.
Som erkebispesete er York by nummer to i Den engelske kirkes hierarki, etter Canterbury. I 314 nevnes byen, da under navnet Eborus, første gang som bispedømme. Dette falt bort i 625, men ble etablert på nytt som erkebispedømme allerede i 631. I 1579 døde det katolske erkebispedømmet ut på grunn av reformasjonen i England, og Den engelske kirke tok over.
Det var i området rundt York at vikingene grunnla sitt vikingkongedømme Jorvik; dette kongedømmet sto helt til 954 da Eirik Blodøks ble jaget av engelske styrker. Jorvik ble deretter lagt under det engelske kongedømmet. I 1066 ble York erobret av Harald Hårdråde og hans invasjonshær, men vikingene ble slått og Harald falt ved Stamford Bridge (12 km mot øst) like etterpå. På grunn av sin utsatte posisjon nord i England har York ofte blitt utsatt for skotske angrep.
Severdigheter
York Minster er den største katedralen fra middelalderen i England; den ble bygget av Henrik III i 1220.
Tracy Chapman
Chapman ble signert til Elektra Records av Bob Krasnow i 1987. De påfølgende årene ga hun ut sitt debutalbum, Tracy Chapman, som ble en kommersiell suksess, blant annet ved hjelp av hennes opptreden på Nelson Mandelas 70års hyllningskonsert, der albumet Nelson Mandela 70th Birthday Tribute ble utgitt og ble sertifisert til 6 X Platina av Recording Industry Association of America. Albumet mottok seks Grammy Award nominasjoner, inkludert en for "Album of the Year", "Best New Artist", og en for "Best Female Pop Vocal Performance" for sin singel «Fast Car» og "Best Contemporary Folk Album". I 1989, ga Chapman ut sitt andre album, Crossroads, som ga henne nok en Grammy Award nominasjon for "Best Contemporary Folk Album". Hennes tredje album, Matters of the Heart, fulgte i 1992.
Liv og verk
Allerede som barn lærte hun å spille gitar og skrev sine første sanger. Hun fikk en ukulele av sin mor da hun var 3 år gammel. Chapman begybte å spille gitar og skrive sanger da hun var åtte år. Etter å ha fått et stipend studerte hun sosialantropologi og afrikanistikk, og spilte på samme tid inn sine første demoer. En av hennes medstudenter hadde kontakter i plateindustrien, og i 1987 fikk hun platekontrakt med Elektra Records. Året etter gav hun ut sitt debutalbum, Tracy Chapman, hvilket ble en kommersiell suksess, bl.a. med hjelp av hennes medvirkning ved hyllningskonserten da Nelson Mandela fylte 70 år. Innspillingen ble sertifisert som 6×Platinum av Recording Industry Association of America.
Chapman skriver låter med sparsom instrumentbruk og tekster med sosialkritisk innhold. Hun fikk sitt gjennombrudd da hun opptrådte på Nelson Mandela 70th Birthday Tribute Concert i 1988 på Wembley Stadion i London. Da Stevie Wonder måtte avlyse sin opptreden gikk hun spontant på scenen for annen gang og spilte flere sanger fra sitt debutalbum med tittelen Tracy Chapman. Samme år deltok hun på en veldedighetsturné for Amnesty International sammen med Peter Gabriel, Bruce Springsteen, Sting og Youssou N’Dour. Hun opptrådte også på en 50 års jubileumskonsert for Amnesty International i Paris den 10. desember 1998, kjent som "The Struggle Continues..." Hun var en av gjesteartistene ved "Pavarotti & Friends for Cambodia and Tibet" 6. juni 2000, der hun opptrådte med i en duett med Luciano Pavarotti med låten «Baby Can I Hold You Tonight».
Tematisk behandler hennes sanger ofte hverdagens trøstesløshet, sosiale problemer og skyggesidene ved «den amerikanske drømmen».
Karriere
Chapman gjorde sin store scenedebut debut som en åpning på en konsert for pioneren for kvinnemusikk, med pioneren Linda Tillery, ved Boston's Strand Theater 3. mai 1985. En annen Tufts student, Brian Koppelman, hørte Chapman opptre og og fortalte om henne til sin far, Charles Koppelman. Koppelman, som ledet SBK Publishing, signerte Chapman i 1986. Etter Chapman var ferdig med studiene ved Tufts i 1987, hjalp han henne til å få signert en kontrakt med Elektra Records.
Med Elektra, ga hun ut albumet Tracy Chapman i 1988. Albumet fikk gode kritikker og hun begynte å turnere og bygge opp en fanskare. «Fast Car» begynte å klatre på "U.S. Charts" rett etter at hun opptrådte med låten på TV-programmet "Nelson Mandela 70th Birthday Tribute concert at Wembley Stadium" i juni 1988. På konserten, opptrådte Chapman først med med en kort konsert, men nådde ut til et større publikum da hun i siste liten måtte steppe inn for Stevie Wonder, som fikk tekniske vanskeligheter. Denne opptredenen er blitt kreditert for den store økningen av salget av singelen og albumet. «Fast Car» klatret til nummer 6 på Billboard Hot 100 for uken som endte 27. august 1988. Rolling Stone rangerte sangen til No. 167 på sin 2010 liste med "The 500 Greatest Songs of All Time". «Talkin' 'bout a Revolution», oppfølgeren til «Fast Car», klatret til nr. 75 og ble fulgt opp av «Baby Can I Hold You», som klatret til nr. 48. Albumet solgte bra, og vant tre Grammy Awards, inkludert en hyllning av Chapman som "Best New Artist". Senere i 1988, Chapman deltok Chapman den verdensomspennende Amnesty International Human Rights Now! Tour. Chapmans etterfølgende album, Crossroads (1989), solgte mindre enn hennes debutalbum hadde gjort, men solgte likevel til platina i USA. I 1992 ga Chapman ut albumet Matters of the Heart. Hennes fjerde album, New Beginning (1995), ble en suksess, og solgte over fire millioner kopier bare i the USA. Albumet inneholdt hitsingelen «Give Me One Reason», som vant en 1997 Grammy for "Best Rock Song" og ble Chapman's mest populære singel i USA da, og klatret to nr. 3 på Billboard Hot 100, og fikk Platina. Etter fire års pause, ble hennes femte album, ''Telling Stories, utgitt i 2000, og solgte til gull. Chapman ga ut sitt sjette album, Let It Rain, i (2002).
Chapman ble bedt av the American Conservatory Theater om å komponere musikk til sin produksjon av Athol Fugards "Blood Knot", en forestilling om apartheid i Sør-Afrika, som begynte i 2008. Atlantic Records ga ut Chapmans åttende studioalbum, Our Bright Future i 2008. Albumet ble tildelt en Grammy-nominasjon for "Best Contemporary Folk Album" året etter.
Chapman ble utnevnt som medlem av juryen i "Sundance Film Festival U.S. Documentary" i 2014. Chapman oppførte Ben E. Kings «Stand By Me» på en av de siste episodene av Late Show with David Letterman i april 2015. Opptredenen ble en viral hit og ble fokus i mange nyhetsmedier som Billboard og The Huffington Post.
Den 20. november 2015, utga Chapman albumet Greatest Hits, bestående av 18 spor inkludert en liveversjon av «Stand by Me». Albumet er Chapmans første globale samleutgivelse.
I oktober 2018, ble Chapman saksøkt av rapperen Nicki Minaj for copyright overtredelse, der han hevdet at Minaj hadde samplet sangen «Baby Can I Hold You«» uten samtykke. Chapman hevdet at hum stadig vekk hadde nektet tillatelse for sampling av «Baby Can I Hold You». Dommen ble at Minaj skyldig i et lovbrudd angående copyright ved å lage sangen "Sorry" og ved å distribuere den. Hun krevde at Minaj ikke fikk lov til å utgi sangen. Ifølge domsavsigelsen, har Chapman hrett til å nekte all forespørsel om å få sample hennes sanger. I september 2020, bestemte District Court Judge Virginia A. Phillips en dom som var en fordel for Minaj på den første delen av Chapmans klage, og fastslo at Minajs eksperimentering med Chapmans sang var lovlig og ikke en copyright overtredelse. Men dommeren bestemte ruled at den andre delen av saksøkningen skulle avgjøres i retten. I januar 2021, diskusjonen nedlagt da Minaj betalte Chapman $450,000.
Mot slutten av 2020 under presidentvalget i USA, framførte Chapman sangen «Talkin' 'bout a Revolution» på Late Night with Seth Meyers, en oppfordring for folk til å stemme.
Cymbal
Cymbal er et slagverksinstrument. En cymbal er laget av en metallegering, ofte en bronselegering, bestående av ca. 20 % tinn og 80 % kobber eller en messinglegering for billigere cymbaler. Mengden tinn i en legering kan endres (minskes) for å oppnå en annen lydkarakteristikk, men den kan ikke økes til eller overstige 20 %. Legeringen vil da bli uegnet til å lage cymbaler av. Utgangspunktet er en standard flatvalset plate, som trykkdreies mot en form og deretter glødes og hamres for hånd eller maskin til ønsket lyd kommer frem.
Cymbalene finnes i de fleste størrelser, og brukes ofte til å markere skifter og/eller aksenter i musikken. Cymbalen brukes nå i dag i de fleste musikkstiler, og kan brukes individuelt, sammen med andre slagverksinstrumenter og på trommesett.
De vanligste typene cymbaler er Hi-hat (se under), Crash og Ride til slagverker på trommesett. Innenfor marsj og klassisk musikk brukes brukes det for det meste store crash-/ridecymbaler sammen med køller i størrelse 18"-22". Det finnes også et sett med cymbaler som man slår mot hverandre disse kalles for A2 og er i størrelse 18" til 22", mens innenfor marsjavdelingen er de i størrelse 12" til 16". Disse har stropper til å tre over hendene når de spilles. Disse blir også kalt bekken på norsk. Andre vanlige cymbaler er spalsh og china.
Perciatelli
Perciatelli er en type pasta.
Cymbal
Cymbaler har en stor holdbarhet om de brukes riktig og en velger riktig størrelse i forhold til den sjangeren en skal spille.
Perciatelli
Den er formet som lange, hule rør, ikke ulik Bucatini, men er noe tykkere (ca. 4 mm).
Cymbal
For en trommeslager på trommesett så kan en cymbal sprekke lett om en har for tunge trommestikker i forhold til tykkelsen og størrelsen på cymbalen, eller om en er en veldig hardtslående trommeslager.
Crash
Crashcymbalene brukes som markeringer i melodier enten det er i begynnelsen, i deler av melodien eller til slutt. Crashcymbalene deles inn i hovedsakelig 3 kategorier; crash, splash og effekt cymbaler. Splashcymbaler er stort sett i str 6" til 12", crashcymbaler fra 13" til 20". Effektcymbaler som splash og china kan være mellom 6" og 26".
Ride
Ridecymbalen har mye av den samme funksjonen som en hi-hat, men som regel i En rytme som trenger en varmere tone. Ridecymbaler opptrer oftest i størrelser mellom 18"-24", men det vanligste er 20".
Gong
Gong er en type cymbal som gir alt fra en tynn spinkel lyd til en voluminøs og mørk tone som synger lenge. Her bruker man en stor kølle med et passe fast hode på, alt avhengig av størrelsen på gongen. Denne tilsvarer de som brukes til melodiske instrumenter eller til konsertbasstromme.
Gonger blir levert som alt fra et enkelt instrument til oppsett som er tonalt samstemt. Og størrelsene varierer fra 6" til 80".
Qassiarsuk
Qassiarsuk er ei bygd i Narsaq kommune, syd på Grønland. Den ble opprettet i 1924 som den første fåreholdplassen på Grønland.
Bygda ligger i bunnen av Tunuliarfik (dansk: Skovfjorden), der Eirik Raude slo seg ned da han dro til Grønland i 982. Garden hans het Brattahlíð (Brattahlid), og lå i det som den gang het Austerbygda. Derfor finnes det mange verneverdige ruiner fra nordboerne i dette området.
Bygda hadde 102 innbyggere pr 2006, inkludert de omkringliggende fåreholdplassene. Herfra har man utsikt til lufthavnen Narsarsuaq Airport på den andre siden av Tunulliarfik, som er hovedinngangsporten til Sydgrønland. I luftlinje er det ca. 40 km til Narsaq og 5 km til Narsarsuaq.
Bygdas økonomiske grunnlag er fåreavl. De siste årene har turismen hatt en økende betydning i området, som er ideelt for vandrere, som kan vandre mellom fåreholdplassene. Noen av fåreholdplassene tilbyr også overnatting.
Suenos stein
Suenos stein er en piktisk stående stein fra oldtiden (deinert som klasse III). Den er lokalisert i den nordøstlige utkanten av byen Forres i Moray i Skottland. Den er den største bevarte steinplate i pitisk stil av denne typen i Skottland. Der er 6,5 m høy på en høyde ved et nå isolert seksjon av den tidligere veien til Findhorn. Den ble oppdaget i 1726 da den ble gravd ut av jorda, og fikk da et feil navn ved at entusiaster mente at den var etter den danske konge Svein Tjugeskjegg, jfr. Sueno = Svein, men denne udokumentert tilknytningen har blitt utfordret. Den har også blitt assosiert med drapet på kong Dubh mac Ailpin i Forres in 966. Steinstøtten ble reist en gang i tiden 850–950, men for hvem og for hvilken anledning er ukjent.
The Marine
The Marine er en amerikansk film som ble produsert av WWE Films i 2006. Filmen handler om marinesoldaten John Triton (spilt av fribryteren John Cena) som opplever å få sin kone kidnappet av noen diamanttyver. Triton blir dermed nødt til å redde sin kone.
Arne Fjørtoft
Arne Johansson Fjørtoft (født 1937) er en norsk bistandsarbeider, journalist og politiker. Han har blant annet vært leder av Venstre, arbeidet som programsekretær i NRK og vært prosjektleder for flere utviklingsprosjekter i Asia. I 1979 grunnla han utviklingsorganisasjonen Worldview International Foundation.
Suenos stein
Mulig en andre steinplate
Bevis fra den skotske kartografen Timothy Ponts Kart over Murray (ca. 1590), sammen med de mer moderne militærkartene over Roy og Ainslie (henholdsvis 1750 og 1789) og Robert Campbells kart fra 1790 viser alle Suenos stein sammen med en annen stein som nå har forsvunnet. Det faktum at Ponts kart viser de stående steinene i det hele tatt indikerer størrelsen deres da Pont ikke viser noen andre obelisker noe sted. Ainslie har skrevet inn på kartet sitt «two curiously carved pillars» (to merkelig utskårne søyler). Det faktum at disse kartene viser søylen(e) i deres nåværende (i det minste omtrentlige) posisjon motsier forestillingen om at den ble funnet andre steder og gjenreist på sin nåværende plassering.
The Marine
Sammendrag
I Irak, leder John Triton (spilt av John Cena) teamet hans til et gjemmested for al-Qaida, hvor terrorister snart skal halshugge flere gisler. Triton ser bort fra en direkte ordre om å vente på flere forsterkninger, og angriper jihadistene og redder alle gislene. Neste morgen opplyser en oberst at Triton har fått sparken etter å ha brutt en direkte ordre.
Blanus tingitanus
Levevis og kroppsbygning tilsvarer de andre artene i slekten Blanus, og den ble tidligere regnet til arten Blanus cinereus, som er utbredt på Den iberiske halvøy. Undersøkelser av morfologi og molekylærgenetikk har vist at de nordafrikanske formene av Blanus bør regnes som egne arter. De iberiske og nordafrikanske Blanus-artene ble adskilt for 8–9 millioner år siden, i forbindelse med at det ble dannet en korridor mellom Atlanterhavet og Middelhavet nord for Cordilleras Béticas i det området som nå er Sør-Spania.
Arne Fjørtoft
Etter skolegang i Sauda reiste Fjørtoft ut som sjømann. Deretter utdannet han seg til typograf i farens trykkeri. Parallelt med dette var han aktiv i godtemplarungdomslaget Vardevakt og i partiet Venstre, hvor han innehadde ledende posisjoner i både ungdomslaget og lokalpartiet, blant annet som representant i kommunestyret i Sauda. Han ble leder av Venstre i 1986, men valgte å gå av i 1990 som følge av partiets skuffende resultat i forbindelse med Stortingsvalget i 1989. Etter sin politiske karriere har han vært prosjektleder for flere utviklingsprosjekter i Asia og sittet som generalsekretær i Worldview International Foundation, en organisasjon han grunnla i 1979. Han har også jobbet som programsekretær og utenriksreporter i NRK.
Blanus tingitanus
Utbredelsen omfatter den nordligste delen av Marokko og den spanske besittelsen Ceuta. Sør for Rabat overtar en annen art, Blanus mettetali. Disse to artene skilte lag for omtrent 6,4 millioner år siden. På det tidspunktet ble Atlanterhavet og Middelhavet også forbundet gjennom dalen til elva Sebou, slik at Riffjellene og den sørligste delen av Den iberiske halvøy til sammen dannet ei øy.
Arne Fjørtoft
Fjørtoft har mottatt flere internasjonale utmerkelser for sin innsats i den tredje verden. 1994 ble han utnevnt til ridder av den thailandske Hvite Elefants orden for sitt arbeid blant stammefolk og narkotikabekjempelse i Det gylne triangel.
NM i ishockey 1995
NM i ishockey 1995 var det 56. norgesmesterskapet i ishockey.
The Marine
Sammendrag
Ute av militæret, er det vanskelig for Triton å venne seg til det sivile livet. Han blir sparket fra jobben som sikkerhetsvakt etter å ha brukt overdreven makt. Tritons kone Kate (spilt av Kelly Carlson) sier de burde ta en ferie. I mellomtiden stjeler Roma (spilt av Robert Patrick) fra en smykke-butikk sammen med gjengen sin: kjæresten Angela, Morgan, Vescera og Bennett. Roma samarbeider med en anonym partner, som han skal dele overskuddet med. Gjengen stopper ved samme bensinstasjon som Triton og Kate står ved. Når to politimenn kommer for å fylle bensin, skyter Morgan en av dem. Roma skyter den andre politimannen, og Angela dreper en ansatt ved bensinstasjonen. Kate blir kidnappet, og Triton blir slått ut. Når Triton gjenvinner bevissthet, kjører han etter kidnapperne. Jakten fører han til en innsjø, der Triton faller ut av bilen og inn i sjøen, tilsynelatende til hans død.
Arne Fjørtoft
Han ble gift i 1971 med programsekretær Ragnhild Sælthun Fjørtoft. De har siden 2000 bodd i Lørenskog i Akershus.
NM i ishockey 1995
Sluttspill
Kvartfinaler: Pulje A Storhamar - Stjernen          3- 2 Spektrum Flyers - Storhamar   3- 4 Stjernen - Spektrum Flyers    6- 5 Stjernen - Storhamar          5- 3 Storhamar - Spektrum Flyers   2- 1 Spektrum Flyers - Stjernen    5- 6 Stjernen        4    3  0  1    19-16   6 Storhamar       4    3  0  1    12-11   6 Spektrum Flyers 4    0  0  4    14-18   0 Pulje B Vålerenga- Viking             5- 3 Lillehammer - Vålerenga       1- 4 Viking - Lillehammer          2- 3 Viking - Vålerenga            7- 5 Vålerenga - Lillehammer       5- 1 Lillehammer - Viking          9- 3 Vålerenga       4    3  0  1    18-12   6 Lillehammer     4    2  0  2    14-13   4 Viking          4    1  0  3    15-22   2 Semifinaler (best av tre): Vålerenga - Storhamar         2- 4 Storhamar - Vålerenga         5- 4 Stjernen - Lillehammer        6- 3 Lillehammer - Stjernen        3- 4 Finale
Bioenergi
Bioenergi er energi som har sitt opphav i materiale som er dannet ved pågående biologiske prosesser – til forskjell fra fossil energi, som fås fra biologisk materiale dannet på et mye tidligere stadium i jordas historie.
Bioenergi er menneskets første energikilde. Så lenge vi har kunnet lage ild har mennesket brukt biomasse til å lage bål for å skaffe seg lys, varme, og holde farlige dyr på avstand. Dessuten har vi utnyttet dyrenes krefter til å trekke vogner, ploger og møller.
Kilder til bioenergi
Bioenergi omfatter ved, trepellets, skogsflis, hogstavfall, halm, torv og avfall fra treforedlingsindustri og treindustri, men man kan for eksempel også utvinne biodrivstoff fra avfall og dyrefett. Metangass fra biologisk materiale i søppelfyllinger og husdyrgjødsel kan samles opp, renses og brukes til energiformål (biogass).
Hurtigvoksende skog eller grasvekster som er plantet og høstet for energiformål, kalles energivekster (energiskog og energigras). Oljerike jordbruksvekster som raps eller rybs, soya og solsikke kan brukes som råstoff for framstilling av biodrivstoff (metanol eller biodiesel). Sukker- og stivelserike vekster som sukkerrør og mais blir brukt som råstoff i bioetanolproduksjon. Celluloserike vekster og plantedeler blir sett på som råstoff for framtidig bioetanol og biodiesel.
Miljøaspekter
Bioenergi blir lansert som CO2-nøytral, og enkelte hevder at den vil erstatte fossilt brensel helt eller delvis en gang i framtida. Med at den er CO2-nøytral forstår en at den slipper ut like mye CO2 som plantene gjennom veksten har tatt opp. Inn i regnestykket har en ikke tatt med andre innsatsfaktorer som er nødvendige for å få biomasse på en form som gjør den mulig å utnytte. Dette inkluderer alt fra gjødsel, transport og konvertering til brensel. Ved vurdering av biobrensel må en også vurdere konverteringsteknologien for omforming av biobrensel til energi. Ofte er det en eller annen form for forbrenningsteknologi som nyttes. Om brenslet er fossilt eller har ny biomasse som opphav betyr ofte svært lite med tanke på utslipp av NOX, partikler, aldehyder, dioksin, PAH, osv. Det viktige i denne sammenheng er valg av forbrenningsteknologi og prosessparametre ved bruk. Slike fullstendige analyser blir kalt livssyklusanalyser.
NM i ishockey 1995
Norgesmester for 1995
Jim Marthinsen, Svein Harald Arnesen, Petter Salsten, Tommy Larsen, Pål Johnsen, Ole Eskild Dahlstrøm, Tom Erik Olsen Jon-Hroar Nordstrøm, Jan Karlsson, Peter Madach, Martin Åhlberg, Erik Kristiansen, Martin Åhlberg, Carl Oscar Bøe Andersen, Patrick Eide, Kent Inge Kristiansen, Petter Thoresen, Klas Forfang, Jan-Tore Rønningen, Krister Sætre, Rune Gulliksen, Pål Martinsen
Poengligaen i Eliteserien
Martin Ålberg, Storhamar        48  20   68 Kyle McDonough, Stjernen        31  21   52 Eirik Paulsen, Viking           22  26   48 Dan O'Connell, Viking           30  16   46 Morten Finstad, Stjernen        22  22   44 Ørjan Løvdal, Stjernen          13  30   43 Trond Magnussen, Lillehammer    21  18   39 Erik Kristiansen, Storhamar     15  24   39 Tom Erik Olsen, Storhamer       23  14   37 Ole E. Dahlstrøm, Storhamar     17  20   37
Bioenergi
Miljøaspekter
Bioenergi blir oppfattet som en uendelig ressurs. Men vi vet av erfaring ved avskoging av Rørosvidda og rundt norske sæterbruk at det ikke er det. Nedhogging av eikeskogen på Sørlandet på 1600- og 1700-tallet er et annet eksempel. Tilsvarende press er det i dag på regnskogen i landene rundt ekvator.
Den totale årlige tilveksten av biomasse i Norge er på rundt 425 TWh. Det årlige uttaket av bioenergi i Norge ligger på ca. 16-17 TWh, noe som er ca. 6% av det årlige energibehovet i Norge. Beregninger viser at det nyttbare potensialet – dvs. den mengden som det er teknisk, økonomisk og økologisk forsvarlig å ta ut – kan dobles til 30-35 TWh per år.
Direkte forbrenning for varme eller elektrisk kraftproduksjon
Den kjemiske energien i biomasse kan frigjøres til varme direkte ved forbrenning. Det dannes gasser som karbondioksid og vann, men også uforbrente partikler, nitrogen, svovel og andre urenheter. Forbrenningen vil avhenge av varmeinnhold, fuktighetsinnhold, luftmengde og varmetap i forbrenningsanlegget. Varmeenergien kan brukes til en rekke formål som romoppvarming, tørkeprosesser og elektrisk kraftproduksjon, samt dampproduksjon for prosessvarme til industri.
Biodrivstoff
Biomasse kan brukes som fast brensel, men har ulemper som lavt energiinnhold og høyt fuktighetsnivå. En løsning på dette er torrefaksjon, der materialet varmes opp til rundt 250 °C i minst 30 minutter uten at det tilføres oksygen. Gassen fra prosessen kan brukes til forbrenning for å holde prosessen i gang. Det vil skje kjemiske endringer der materialet blant annet blir mørkt og sprøtt. Fordelen med prosessen er at brenslet etter behandlingen får høyere energiinnhold, kan lagres over lang tid uten å ta til seg fuktighet og uten at mikroorganismer gjør skade. Andre behandlinger for faste brensler er pyrolyse og karbonifisering, der temperatur og behandlingstid økes.
Flytende brensel har store fordeler fremfor faste og gassformige. Årsaken er lettvint lagring, transport og omlastning, i praksis har de også større energitetthet. Typisk har utviklingen gått mot å finne alternativer til diesel og bensin, som ikke bidrar til global oppvarming. Viktige råstoffer er alkoholer, prosesserte vegetabilske eller animalske oljer, pyrolyseoljer og forskjellige syntetiske stoffer fra gassifisert biomasse.